da en en en fr de da id da nb da da da da da da da da da da da da da da da da ja da da da nb da en da en da et da da da en en
Imponerende gevinster til 1. og 2. hold - Svanholm Cricketklub
Lørdag d. 22. august 2020 kl. 10:28 af Henrik Pfaff
Først om torsdagens T 20 mellem KB og Svanholm. Traditionelt står Svanholm og KB godt overfor hinanden, og man mærker som tilskuer hurtigt at der er noget særligt på spil når de to klubber tørne sammen.
Efter første opgør på KB’s midlertidige hjemmebane på AB, var det tid til returopgøret på Svanholm Park.
KB vandt lodtrækningen og gik klogeligt til gærdet, da der var lette regnbyger i luften denne onsdag aften.
Pitchen var som følge af de små regnbyger noget af en mundfuld. Bolden sprang fra god længde og kunne også blive nede. Dvs. det konstante opspring som ellers kendetegner vores pitch for en stund var væk.
Resultatet udeblev ikke – KB’s kastere virkede nærmest uspillelige og vi havde nok med bare at overleve. Inden vi nåede at omstille spillet, var der gået 3 gærder for 24 point på 7 ud af i de alt 20 overs.
Vi fik stabiliseret os med to korte gærdestande mellem anføre Zishan og først Mads og siden Wahab, og endelig med Zishan (36) og Musa (30) på i alt 53 point.
DCF´s skribent kritiserede anfører Zishan for at ikke at have forstået konceptet med T20 efter hans tilsvarende lifesaving inning i det første opgør mellem Svanholm og KB. Spørgsmålet er hvem der ikke har forstået konceptet? i begge kampe har Zishan nu været ankermanden, som har guidet sit hold frem og har taget den hårde tjans med at blive stående under meget vanskelige forhold. Det gjorde han til overmål også i denne kamp. Musa, som er i gang med sin gennembrudssæson på 1. holdet, viste til fulde, hvorfor han af cricketkyndige rates som en kommende storspiller. Talentet er i hvert fald indiskutabelt.
KB er et meget rutineret hold, og deres kastning i dagens kamp bar præg af, at de forstår at udnytte en pitch, når den spillede, som den gjorde. KB havde set udefra – bedømt på deres kropssprog - forventet at jagte en mindre total. Men man skal som bekendt ikke sælge skindet, før bjørnen er skudt. Der var i øvrigt en meget sigende episode sidst i vores halvleg, hvor vi formåede at løbe 5 point, som blev skabt af 2-3 dårlige indstik, hvilket et så rutineret hold som KB ikke burde levere. Og måske var det her KB for alvor tabte overblikket i kampen.
Vi endte – pitchen og starten taget i betragtning - med meget flotte 111 for 8.
Vores håb var at vi kunne få lige så meget ud af pitchen som KB’s kastere. Det kunne vi ikke! Pitchen var tørret ud efter den våde start på kampen.
Vi fik dog hul på deres gærdeside på første bold, da vores tidligere spillere Zameer Khan snittede bolden til keeper Wahab , som tog et for ham nemt greb.
KB fik derefter stabiliseret lidt med en gærdestand på 27 point. De fleste af deres point kom imidlertid på kanter over keeperen og slippen. Vi fik hul ved et godt greb af Jonas, og så gik det ellers slag i slag. Kun Amjad Khan – også en af vores tidligere spillere (faktisk havde KB 4 ud af 11 spillere med på holdet denne dag, som har optrådt på vores 1. hold inden for få år!!) – som igen kæmpede godt imod. Men de endte med 75 all out og tabte med 36 point (3 for 13 til Saud Munir og 2 gærder for henholdsvis 28 og 14 til Touqeer Ahmed ogJonas Henriksen
Slut på KB. Wahab har grebet Amjad Khan ud
og Wahab ser glad ud
Tilfredse svanholmspillere forlader banen
Svanholm har dermed vundet den østlige T 20 serie uanset resultatet af kampen lørdag mod Soranerne og skal spille næste lørdag kl. 13.00 og kl. 15.30 i Herning mod KB og Skanderborg om DM.
Andetholdet også på vej mod T 20 1. plads
Glostrup fortalte, at hvis de vandt over vores 2. hold i T 20 kampen onsdag ville de rykke op i serie 1.Nu er der ikke nogen oprykning i år, men i hvert fald – de havde ikke meget at have deres optimisme i.
Selvom de havde fire tidligere svanholm-spillere med, var de ude for 72, hvor Husnan Khalid ryddede både top og bund med 4 gærder for 18, mens Said Alam tog 3 for 16.
Vi passerede på 10 overe for 1 gærde (Musa Mahmood 38 på 21 bolde, Said Alam 28 not out).
2. holdet mangler en T 20 kamp ude på onsdag mod Ishøj 2, men skal tabe umanerligt stort for ikke at vinde serien.
Abdullah Mahmood, der batter sent både på 1. og juniorhold, har ikke haft mange chancer i livet for et century, men endelig kom muligheden, da han spillede for 3. holdet mod de solide cricketspillere fra APM. Men hen mod slutningen af hans halvleg løb boldene ud og det endte med 87. Vi scorede 205 (Wahid Mahmood 30) og i en sejtrækker af en kamp, der varede fra kl. 11 til kl. 18.30 endte APM med 199 (Zeeshan Khan 5/23, Moez Raza 3 for 40)
Abdullah Mahmood batter mod APM
Muneb Rehman løbes ud mod APM
Juniorholdet har vundet rækken og skulle spille mod nr. 2 Køge torsdag. Det regnede og så hedder det kastekonkurrence. 5 spillere fra hvert hold kastede hver 2 bolde og kun Abdullah Mahmood ramte en gang.
Så to billige turneringspoints til os.
Miniputterne var ude at spille for første gang i 2020 og vandt deres to kampe over den nye klub Fredensborg og KB. Stående fra venstre: Mustakin, Awais, Shabi, Abdul, Saib og Idris og træner Asad Shah